campingplass
Store norske leksikon,Økonomi og næringsliv,Reiseliv,Hotellfag
Campingplass er en leirplass beregnet på turister, oftest bilturister, som overnatter i telt, campingvogn eller bobil. Mange campingplasser har også hytter til utleie.
I 2017 var det registrert 672 campingplasser i Norge, og trenden er at det blir færre campingplasser for hvert år. I 2002 var antallet over 800. Likevel er det jevn vekst i antall campinggjestedøgn, og i 2017 ble det registrert mer enn 7,2 millioner kommersielle gjestedøgn på campingplassene i Norge. Omkring halvparten av campingplassene eies av eller er tilsluttet bilorganisasjonene Norges Automobil-Forbund, Kongelig Norsk Automobilklub og Motorførernes Avholdsforbund. NHO Reiseliv administrerer en frivillig klassifikasjonsordning med inndeling i fem klasser. Les mer i Store norske leksikon camping turisme i Norge